लोकतंत्र रक्षा मंच ने की आक्रोश सभा
भिवानी | केरलमें कुछ गुंडो द्वारा आरएसएस एवं हिंदूवादी कार्यकर्ताओं की हत्या के विरोध में लोकतंत्र रक्षा मंच द्वारा बुधवार को नेहरू पार्क में आक्रोश सभा की। इसमें जिला प्रशासन के माध्यम से राष्ट्रपति एवं केरल के राज्यपाल के नाम ज्ञापन भेजा गया। इससे पहले शहर में सभी सामाजिक संगठनों एवं गणमान्य नागरिकों के द्वारा लोकतंत्र रक्षा मंच के बैनर तले शहर में प्रदर्शन कर केरल में हिंसा को तुरंत बंद करने का आह्वान किया। इस सभा में प्रदीप कुमार ने बोलते हुए बताया कि पिछले कई सालों से केरल में माकपा द्वारा हिंसा का जो बर्बर खेल जा रहा है वह अब सारी सीमाएं पार करता जा रहा है।
उन्होंने कहा कि केरल में मई 2016 में माकपा की सरकार आने के बाद से आरएसएस के स्वयंसेवकों के खिलाफ हिंसक हमलों में वृद्धि हुई है। वहां मौजूदा सीएम के इशारे पर केरल में लोकतंत्र मानव विरोधी नरसंहारी हमले लगातार जारी हैं। इस कारण देश के शांति प्रिय लोगों के मन में रोष तथा चिंता है। उन्होंने कहा कि पूर देश केरल की इन घटनाओं से क्षुब्ध और आहत है। इस सभा में नंदराम धानिया, डाॅ. मदन मानव, कर्नल महाबीर सिंह, कृष्ण कुमार, दीपक लालावास, मीना परमार ने भी अपने विचार रखे। मंच संचालन लोकतंत्र रक्षा मंच के संयोजक सुभाष गोयल ने किया। यहां पदम सिंह एडवोकेट, कृष्ण कुमार ग्रोवर, अनिल सोनी, महेश गोयल, नयन कुमार, नरेश डालमिया, डाॅ. रवि भीष्म, धीरज सैनी, बिल्लू बादशाह, रेखा राघव, हर्षदीप, रणसिंह यादव थे।
आरएसएस वर्करों की हत्या की निंदा
बहल | भारतीयकिसान संघ ने हाल ही में केरल में आरएसएस के लोगों की हत्या पर रोष प्रकट करते हुए इस घटना की निंदा की है। संघ के जिला मंत्री महीपाल बड़दू ने कहा कि बिना वजह किसी की हत्या करना समाज कानून के खिलाफ है और कानून व्यवस्था के लिए इसकी उच्च स्तर की जांच होनी चाहिए। उन्होंने कहा कि केन्द्र राज्य सरकार को इस प्रकार की घटना को अंजाम देने वाले असामाजिक तत्वों के खिलाफ सख्त कानूनी कार्रवाई करनी चाहिए ताकि भविष्य में इस प्रकार की घटना की पुनरावृति ना हो।
केरल में राष्ट्रीयवादी संगठनों के कार्यकर्ताओं उनके परिवारजनों पर अत्याचारांे के विरोध में नारेबाजी करते आरएसएस, भाजपा सामाजिक संगठनों के कार्यकर्ता।
hin_Deva hin_Deva hin_Deva bho_Deva hin_Deva hin_Deva